Бахъсэн и спортсменхэм я медалих
Краснодар крайм хыхьэ ТIуэпсы (Туапсе) къалэм боксымкIэ урысейпсо зэхьэзэхуэ щекIуэкIащ.
Абы зи зэфIэкI щызыгъэлъэгъуахэм ящыщщ Бахъсэн къалэ дэт олимп резервхэр щагъэхьэзыр сабий-ныбжьыщIэ спорт школ №2-м и гъэсэнхэри. Спортсменхэм яхэткъым медалыншэу къэна. Абыхэм дыщэу 2, дыжьыну 4 къыздашащ.
Джэрыджэ Ибрэхьимрэ (кг 52-рэ) Хьэщпакъ Эдуардрэ (кг 50) я хьэрхуэрэгъухэр хагъащIэри, дыщэ медалхэр къахьащ. Хэжь Астемыр (кг 44-рэ), Гъубжокъуэ Ислъам (кг 48-рэ), Бещто Аслъэн (кг 63-рэ), Нэгъуей Мартин (кг 80 хьэлъагъым нэс) сымэ етIуанэ увыпIэр яубыдащ.
Спортсменхэм ядолажьэ категорие нэхъыщхьэ зиIэ тренер Бахъсэн Нур-мухьэмэд, спортым и мастерхэу Тхьэмокъуэ Альбертрэ Чымэзокъуэ Азэмэтрэ.
ТэIэщ Залинэ.
